Video: Klag gelê ná EFF-LP beampte klap‘n Skermskoot uit die video. Die parlement het ŉ voorval veroordeel wat Donderdagaand by die parlement afgespeel het toe ŉ EFF-lid ŉ polisiebeampte, wat in gewone klere geklee was, geklap het. Dié voorval het ná afloop van die staatsrede plaasgevind en is op video vasgevang. Die video word sedertdien wyd op sosiale media versprei. Op die video kan gesien word hoe EFF-LP’s in ŉ onderonsie met veiligheidsbeamptes betrokke is waarna een van die EFF-lede ŉ polisiebeampte, geklee in ŉ swart pak, deur sy gesig klap. “’n Voorlopige verslag beweer AO Johan Carstens, wat verantwoordelik was om die uitgang af te sper vir die prosessie, is skielik gekonfronteer en deur ŉ EFF-LP aangeval, wat tot beserings aan sy gesig gelei het. Beampte Carstens het ŉ saak van aanranding by die polisie aanhangig gemaak,” lui die parlement se verklaring. Die parlement sê hy is “woedend en teleurgesteld” oor die “skandelike gedrag van ŉ LP”, veral aangesien hy veronderstel is om ŉ voorbeeld vir die res van die samelewing te stel. “Die voorsittende beamptes wag vir ŉ volledige verslag oor die kwessie voor daar op gepaste stappe besluit sal word.” WATCH: EFF member slaps a police officer. #SONA2019 @ParliamentofRSA @SAPoliceService pic.twitter.com/QjAJIjyiIP — Yusuf Abramjee (@Abramjee) February 8, 2019